  Майя Бывальцева Южтолэзьысен Удмуртиын коронавируслы 454 сюрс 228 эскеронъёс ортчытӥзы. Берло дыре тестъёслы йылпумъянъёсты ӝегаса сёто, улосвыл тӧрлыкъёс югдурез тупатыны луонлыкъёс утчало. Со сярысь элькунлэн тӧроез Александр Бречалов мерлыко вотэсъёсын меӵак эфирез дыръя вераз. Тестъёслы йылпумъянъёсты возьман дыр йылӥз шуыса трос вазиськонъёс вуо. Со зэмзэ но озьы. Коронавирус инфекцилы эскеронъёслэн лыдзы берло толэзь ӵоже кӧня ке поллы будӥз. Но лабораториос уг вутто. Анализъёс лэсьтон борды итӥськон пумысен тӧрлыкъёс мукет лабораториосын но бускель улосвылъёсын кенешонъёс нуо. Арня пумозь контрактъёс Удмуртиысь но, бускель улосвылъёсысь но лабораториосын юнматэмын луозы. Ми лабораториосмылэсь ресурсъёссэс кык поллы будэтом, озьы тестлы йылпумъян 48 час ӵоже дась луоз Александр Бречалов, Удмуртилэн тӧроезТодэ вайытом, 17-тӥ коньывуонэ Удмуртие тыосты шокатӥсь 50 аппаратъёс вуизы. Тегъёс: Ижкар Удмуртия коронавирус АлександрБречалов  